প্রত্যক্ষদর্শী ও নিহতের স্বজনেরা জানায়- গতকাল বুধবার বিকালে চান্দাইকোনা আকন্দ পাড়ায় চাতাল ব্যবসায়ী জাহিদুল ইসলাম আকন্দের বাড়ির ছাদে কাজ করার সময় অসাবধানতা বশত ছাদের সন্নিকটে বিদ্যুতের সরবরাহ লাইনের সাথে ফরহাদ হোসেন আটকে যায়। পরে তার টিমের সঙ্গী ও পার্শ্ববর্তী লোকজন তাকে উদ্ধার করে স্থানীয় ক্লিনিকে নিয়ে গেলে কর্তব্যরত চিকিৎসক তাকে মৃত ঘোষণা করেন। সদ্য বিবাহিত ঐ যুবকের অকাল মৃত্যুতে এলাকায় শোকের ছায়া নেমে আসে। স্থানীয় ইউপি চেয়ারম্যান আলহাজ্ব আব্দুল হান্নান খান ঘটনাটি শুনেছেন বলে জানান। #